366 
BÖCKH JÁNOS: ZSIGMONDY VILMOS. 
mesebben móltóztatott, felköltve lett újból e város közönségének köszöneté s hála¬ 
érzelme Nagyságod azon nemes ügybuzgalma s fáradozásáért, melyet Körmöcz 
városát fenyegető és 1879. évben beállott földmozgás tovaterjedésének gátat vetett 
védmunkálatok vezetése körül kifejteni méltóztatott. 
Körmöcz városának közönsége teljes érzetében azon veszélynek, mely által 
fenyegetve lett, mélyen érzi azon jólétet, melyet Nagyságod részéről a veszély nap¬ 
jaiban élvezett, örömmel ragadja meg az alkalmat, mely a legmagasabb kitüntetés 
által nyujtatott s kevésnek tartva köszönetének évkönyveiben történt megörökí¬ 
tését, jelen köszönő sorokban kifejezést kiván adni hálás érzelmének. 
Fogadja Nagyságod szivesen köszönetünk e kifejezését s azon Ígéretünket, 
hogy Körmöcz jelen s jövendő lakosai mindig hálára kötelezetteknek tekintendik 
magokat azon nagy férfiak iránt, kik a romlás örvényének szélén mentő jobbal 
tisztelték meg. 
Kelt Körmöczbányán 1885. évi november 2-án tartott közgyűlésből. Körmöcz 
szab. kir. és főbányaváros közönsége nevében : 
Chabada József s. /,.. 
polgármester. 
